cyanic-selkie/wikianc huggingface dataset:
Sri Lankas historie
Etnisk konflikt og borgerkrig
Menneskerettighetsorganisasjonen Human Rights Watch kom i mars 2006 med en omfattende rapport der det blant annet ble hevdet at LTTE drev systematisk økonomisk utpressing av de 80,000 tamiler som levde i landflyktighet, og det ble hevdet at tamiler som vågde å kritisere LTTE ble utsatt for overgrep. Dette gav støtet til at Canada og EU satte LTTE på listen over terrororganisasjoner, etter at dette tidligere var gjort av USA og Storbritannia. Det ble dermed forbudt for borgere fra EU-land å bidra finansielt til LTTE, noe som skulle reduserte LTTEs inntekter kraftig. LTTE svarte med å kreve at alle borgere fra EU-land i den nordiske observatørstyrken skulle forlate LTTE-kontrollerte områder innen 1. september 2006. Norge og Island ble da alene om en stadig mer krevende oppgave, og våpenhvileavtalen brøt endelig sammen i 2008.
Etter flere våpenhviler og forsøk på å skape fred tok borgerkrigen slutt i 2009, da landets militære styrker slo tamiltigrene militært og tok fullstendig kontroll over områdene de holdt til i. Tamiltigrene hadde kontrollert et område kalt Mullaitivu i nordøst, før lederen Velupillai Prabhakaran ble drept i 2009. En FN-rapport fra 2011 anslo at opp til 40,000 tamilske sivile kan ha blitt drept i borgerkrigens siste faser, og oppfordret til en internasjonal uavhengig etterforskning av mulige brudd på folkeretten.
Ifølge FN døde mellom 80,000 og 100,000 i borgerkrigen, og enda flere rømte landet.
Økologisk eksperiment, økonomisk krise og opptøyer
Koronapandemien fra 2020 førte til stopp i turismen. I april 2021 forbød president Gotabaya Rajapaksa salg av kunstgjødsel og sprøytemidler og beordret bøndene å drive økologisk. Dette medførte at avlingene ble sterkt redusert og at Sri Lanka ikke lenger var selvforsynt med ris. Landet, som tidligere hadde eksportert ris, måtte importere ris for flere milliarder kroner. Teproduksjonen, som hadde vært en viktig eksportartikkel og kilde til utenlandsk valuta, ble også kraftig redusert. I 2022 gikk Sri Lanka gjennom den verste økonomiske krisen i siden landet ble uavhengig. Det var stor inflasjon, unntakstilstand, regjeringskrise, mangel på drivstoff og medisiner, og det forekom strømbrudd daglig. Den 9. juli 2022 ble presidentpalasset okkupert av demonstranter. President Rajapaksa flyktet til Maldivene og videre til Singapore og søkte 14. juli 2022 om avskjed.
Ansgar Torvik
Ansgar Torvik (født 9. juni 1925 i Lesja, død 18. august 2019 i Oslo) var en norsk professor i medisin ved Universitetet i Oslo (UiO).
Torvik ble født på Lesja og tok examen artium i Molde i 1945, Han ble tidlig engasjert i det internasjonale forskningsmiljøet ved Anatomisk institutt ved UiO. I 1958 tok han den medisinske doktorgrad på kartlegging av ansiktets følenerver og deres forbindelse til hjernestammen. Han tok klinisk utdannelse i nevrokirugi i Sverige og ved Ullevåls sykehus. Han var også research fellow ved Massachussetts General Hospital og Havard Medical School i USA. I 1963 ble han ansatt som assisterende overlege patologisk-anatomisk laboratorium ved Ullevåls sykehus. Han ble deretter dosent og senere professor i nevropatologi ved UiO.
Han var medlem av Det Norske Videnskapsakademi, flere nasjonale og intrnasjonale tidsskriftkomiteer i tillegg til styrer og komiteer ved Det medisinske fakultet. Han var også formann i programkomiteen da Skandinavisk Nevropatologisk Foening arrangerte verdenskongress i Stockholm i 1986.
Arne Belinda
«Arne Belinda» er en norsk sang med den norske humortrioen Prima Vera, opprinnelig utgitt 1. desember 1978 på musikkalbumet Brakara (RCA Victor PL 40029). Sangen ble innspilt 31. juli–3. august 1978 i Roger Arnhoff Studio i Oslo. Jonas Fjeld Band var musikere. Brakara ble nylansert på CD i august 2001.
Opprinnelig satte humorgruppa en ny tekst til Erik Byes «Anna Lovinda». Det var meningen at den skulle være med på albumet Prima Vera (1977), men Bye nektet det. Prima Vera beholdt kompet fra 1977, men omskrev så melodilinjen i 1978, slik at gruppa kunne krediteres som komponist, men ikke mer enn at en kunne gjenkjenne melodien.
Teksten handler om Kaptein Stunt og hans «stumme» papegøye: Arne Belinda. I den talte innledningen forteller Mathisen at kaptein Stunt ikke ville innse at han måtte leve resten av sitt liv i ensomhet og engasjerte to av sine letteste og nærmeste matroser til å overta papegøyens plass. Kapteinen spør hva Arne Belinda vil ha og matrosene svarer: «Pølse med lompe», hvorpå kapteinen sier: ''«Pølse med lompe? Å fy, for en nebbete fugl»''.
Tom Mathisen imiterer Erik Bye som kapteinen, mens Teigen og Falsk er matrosene. I NRK programmet Det er Norge som er bra! (sendt 12. januar 1980) var rollene mellom medlemmene det samme da sangen ble fremført. Mathisen sang etter playback. Programmet Det er Norge som er bra! ble sendt i sin helhet 6. september 2014 i forbindelse med Komiprisen 2014 hvor Prima Vera ble tildelt Årets hederspris.
I 1948 spilte Jane Wyman tittelrollen som en døvstum pike i filmen Johnny Belinda, som kanskje har inspirert til papegøyens navn.
Breaking Away (album)
Breaking Away er debutalbumet til Drama, utgitt i 1982.
American Ballet Theatre
The American Ballet Theatre ble grunnlagt av noen medlemmer av den tidligere Modkin Ballet under ledelse av Chase og Pleasant. Kompaniet kalte seg Ballet Theatre og ga sin første forestilling 11. januar 1940 i New York Radio City Center Theatre og kunne skilte med 11 koreografer, 85 danser og 21 balletter, og blant dem var der 6 verdenspremierer.
Målet var å bygge opp et museum av de beste arbeidene i balletthistorien, supplert med en i det minste like sterk kontingent av spesialbestilte amerikanske oppsetninger. De kunstneriske resultatene var heller ustadige i årenes løp og kompaniet var fra tid til annen på randen av konkurs. Et hovedproblem var mangelen på en konsekvent, systematisk repertoarpolitikk. Imidlertid grodde det i kompaniet under det spontane og vitale temperamentet til Chase hvis instinkt og stadige kapitalinnsprøytninger av private midler styrte det klar av alle hindringer i dets turbulente historie.
Der har imidlertid alltid vært bestemte kjernepunkt i repertoaret – opprinnelig Fokine-ballettene, deretter Tudor-ballettene, de Mille-ballettene, Cullbergballetene og nå for tiden de klassiske produksjonene. Kompaniet har besøkt Europa en rekke ganger (1. gang i 1946) så vel som Sør-Amerika og Det fjerne østen. Siden 1957 er kompaniet blitt kjent som The American Ballet Theatre.
Kilder
The Concise Oxford Dictionary of Ballet, Horst Koegler ( 14. okt. 1982) (Oxford Paperback Reference).
Olav Eysteinson Fjærli
Olav Eysteinson Fjærli (født 25. mars 1883 Krognes i Valsøyfjord, død 29. januar 1947) var stortingsrepresentant for Venstre i perioden 1919 - 1933.
Han var sønn av bonden og sersjanten Esten Fjærli (1850-1900) og Marit Krognes (1853-1938). Han var far til Eystein Olavsson Fjærli.
Fjærli fullførte tre års studier på Norges Landbrukshøyskole i 1910, og var de neste fem årene jordbrukslærer. Fra 1916 til 1930 var han fylkesagronom i Møre fylke. Siden 1930 var han styrer for Statens Småbrukslærerskole på Hvalstad i Asker. Han var gjennom mange år en flittig bidragsyter i dagspressen om både jordbruk og politikk.
Fra 1919 til 1933 var Fjærli stortingsrepresentant fra Møre. I den første treårsperioden representerte han enmannskretsen Romsdal, med plass i næringskomite nr. 2. De neste tre valgperiodene var han med i landbrukskomiteen, siste perioden som sekretær. Siste tingperioden, 1931-33, var han sekretær i skog- og vassdragskomiteen. I alle år på Stortinget var han medlem av partiet Venstre. Utenom stortingsvervet var han formann i Romsdals Landmannslag 1919-30, i Romsdals Salgs- og kjøpelag 1919-24, samt styreformann i Landbruksfunksjonærenes Landsforbund fra 1922.
Han ble gravlagt i Molde.
Gary Oakes
Gary James Oakes (født 21. september, 1958 i London) er en britisk tidligere friidrettsutøver som hovedsakelig konkurrerte på 400 meter hekk. Karrierens høydepunkt er utvilsomt bronsemedaljen fra OL 1980 i Moskva.
Jan Aksel Angeltvedt
Jan Aksel Angeltvedt (født 25. juli 1967) er en norsk filmprodusent.
Han fikk sitt gjennombrudd som produsent med spillefilmen Villmark (2003)
Angeltvedt drev 2005 til 2012 Bergens-selskapet Alligator Film AS.
Gene Kotlarek
Eugene Robert «Gene» Kotlarek (født 31. mars 1940 i Duluth, Minnesota, død 9. november 2017 i Colorado Springs, Colorado) var en amerikansk skihopper.
Han deltok i OL i 1960 og 1964. I Squaw Valley i 1960 ble han nummer 42. I 1964 ble han nummer 14 i normalbakken i Seefeld og nummer 24 i storbakken i Innsbruck. I VM i Oslo i 1966 ble han nummer 36 i normalbakken og nummer 60 (av 61 deltakere) i storbakken.
Gene Kotlarek deltok i den tysk-østerrikske hoppuka i 1963/64 og ble nummer 12 sammenlagt. Hans beste plassering i enkeltrenn var 5.-plass i Garmisch-Partenkirchen 1. januar 1964.
Under Holmenkollrennet i 1963 satte han bakkerekord i Holmenkollbakken med 82,5 meter. Han er den eneste amerikaner som noen gang har hatt bakkerekorden i Holmenkollbakken. Rekorden ble for øvrig slått senere i rennet da Torbjørn Yggeseth hoppet 84,5 meter.
Gene Kotlarek ble nasjonal mester tre ganger, i 1963, 1966 og 1967. Han la opp som skihopper etter at han skadet ankelen i 1967. Han var landslagstrener for USAs hopplandslag fra 1968 til 1970. Han ble tatt opp i National Ski Hall of Fame i 1982.
Gene Kotlareks far George Kotlarek var også nasjonal mester i skihopping.
Padling under Sommer-OL 2012 – C-2 1000 meter menn
Herrenes C-2 1000 meter under Sommer-OL 2012 fant sted den 7. og 9. august 2012 på Eton Dorney.
Gnathocera luluana
Gnathocera luluana er en bille som hører til gruppen gullbasser (Cetoniinae) i gruppen skarabider (Scarabaeoidea).
Levevis
Arten er knyttet til gressenger. De voksne billene finnes gjerne på aksene til ulike gress.
Utbredelse
Arten er utbredt i Kongo.
Peter Christian Ludz
Peter Christian Ludz (født 1931 i Stettin i provinsen Pommern i kongeriket Preussen, død 1. september 1979) var en tysk statsviter. Ludz fagområde var ideologier, marxistisk ideologi og deres sosiale rolle innenfor politiske systemer, herunder Den tyske demokratiske republikk. Han studerte også politisk teori i USA og koordinerte en internasjonalt sammensatt forskning på den praktiske bruken av sosiale vitenskaper.
Eliteserien i håndball for kvinner 1995/96
Eliteserien i håndball for kvinner 1995/96 var det øverste nivået i norsk kvinnehåndball sesongen 1995-96. vant serien foran og.
Norra skenet
Norra skenet, på norsk Nordlyset er en skulptur utført av Ernst Nordin og er et symbol for Umeå universitet, som ofte bruker bilder av skulpturen – eller stiliserte nordlys – i offisielle trykksaker.
I forbindelse med utformingen av Umeå universitets campus ble det utlyst en landsomfattende konkurranse, som ble vunnet av Ernst Nordins Norra skenet i 1967. Skulpturen ble opprinnelig satt opp i 1969 og ble i 1995 flyttet til sin nåværende plass ved Universitetsdammen for å gi plass til Lärarutbildningshuset.
Bicornonthophagus
Levevis
Gjødselgraverne er knyttet til møkk. De graver tunneler under møkka, som ofte kan være overraskende lange sammenlignet med billens størrelse, og leder ned til et ynglekammer der hunnen arbeider møkka til en ball som hun legger egg på.
Utbredelse
Gruppen er utbredt i tropisk Afrika.
Serrano do Maranhão
Serrano do Maranhão er en kommune i delstaten Maranhão i nordøstregionen av Brasil.
Gnorimimelus
Utseende
En middelsstor (25-30 millimeter), fløyelsaktig brunsvart til svart gullbasse. Hannen har et kort, T-formet fremspring på hodet, på hver side av dette en kort pigg. Hver dekkvinge har to opphøyde lengderibber, og en del gulhvite tverr-flekker.
Utbredelse
Arten er utbredt i Vest-Afrika (Kamerun, Kongo).
Gennadij Kovaljov
Gennadij Kovalevitsj Kovaljov (russisk:, født 17. mai 1983) er en russisk amatørbokser. Han har ingen større internasjonale resultater, og representerte Russland under Sommer-OL 2008, der han ble slått ut i kvartfinalen.
Flamborough Head
Flamborough Head er en 11 kilometer lang halvøy på kysten av Yorkshire i England, mellom Filey og Bridlington. Grunnen er kalkfjell og derfor mer motstandsdyktig mot erosjon enn for eksempel området sør for Flamborough Head, den lave kysten ved Holderness. Halvøya har fått betegnelsen verneområde (Special Area of Conservation (SAC)) av den britiske regjeringens Joint Nature Conservation Committee (JNCC).
Z-Wave
Z-Wave er en protokoll for styring av smarthus. Det blir markedsført mot husholdninger og hjemautomasjon, og er ment å skulle være en enkel og pålitelig metode for å styre lys, VVS, alarmer, hjemmekino, gardiner eller persienner, svømmebasseng, garasjeportåpner og dørlåser. Det finnes hundrevis av Z-Wave-produkter som kan knyttes sammen, og mer enn 35 millioner enheter har blitt solgt siden 2005. Z-Wave ble utviklet av den danske gründerbedriften Zen-Sys, og ble kjøpt opp av Sigma Design i 2008.
Et Z-Wave-system for hjemautomasjon kan fjernstyres via internett, via en Z-Wave-gateway eller hjemmesentral som fungerer som både nav og portal til internett.
Radio
Z-Wave er designet for å gi pålitelig overføring av små datapakker på datahastigheter opp til 100 kbit/s med lav latens. Hastigheten er 40 kbit/s (9.6 kbit/s med gamle databrikker) og egner seg for overføring av sigaler fra sensorer og fjernkontroller, i motsetning til f. eks. Wi-Fi som er utviklet primært for høy datahastighet. Rekkevidden mellom to noder er ca 30 meter, og signalene kan hoppe fra node til node opp til fire ganger. Dette gir nok dekning for de fleste bolighus.
Modulasjonen er Manchester-kode.
Z-Wave bruker ISM-båndet. I Europa opererer systemet på 868,42 MHz, 908,42 MHz i USA og Canada, og andre frekvenser i andre land avhengig av regelverk. Dette båndet konkurrerer med noen eldre trådløse telefoner (CT2-standarden, som var i brukt tidlig på 1990-tallet), men unngår interferens med Wi-Fi, Bluetooth og andre systemer som opererer på 2,4 GHz-båndet. De lavere lagene, MAC og PHY, er beskrevet av ITU-T G. 9959 og fullt ut bakover-kompatibel. Z-Wave-tranceiverchips blir levert av Sigma Designs og Mitsumi. Utgangseffekten er 1 mW eller 0 dBm.
Congalach Cnogba
Congalach Cnogba eller Congalach mac Máel Mithig var overkonge av Irland, fra 944 til 956.
Congalach var konge av Brega fra klanen Síl nÁedo Sláine, en sørlig gren av den Uí Néill dynastiet. Congalach var etterkommer i ti genereasjoner av Áed Sláine, dette var presentert som grunnlaget for at han ble konge. På morsiden var Congalach medlem av Clann Cholmáin, som var den på den tiden dominerende grenen av det sørlige Uí Néill Han var barnebarn av overkongen Flann Sinna og søstersønn av sin forgjernger Donnchad Donn mac Flainn.
Z-Wave
Nettverksoppsett, topologi og ruting
Z-Wave baserer seg på en kilde-rutet meshnettverkarkitektur. Enheter kan kommunisere med hverandre via mellomliggende noder. Slik kan signalene finne veier rundt hindringer og radioskygger i huset. En melding fra node A til node C kan leveres selv om de to nodene ikke ligger innenfor rekkevidde, forutsatt at det finnes en node B som kan kommunisere både med A og C. Hvis den foretrukne ruten ikke er tilgjengelig, vil senderen prøve andre ruter til den finner en vei frem til node C. Derfor kan et Z-Wave-nettverk dekke et mye større område enn en enkelt enhet. Imidlertid kan mange slike hopp forårsake en liten forsinkelse i systemet.
Congalach Cnogba
De irske annalene forteller om at Congalach var i krig med de fleste av sine naboer. Han skiftet mellom å være alliert med og fiende av den norrøn-gæliske kongen av Dublin Olav Kvåran.
Congalach døde mens han kjempet mot en allianse mellom Laigin (Leinster) og Dublin i 956, i et bakhold ved Tigh-Gighrainn (et uidentifisert sted i dagens Leinster).
Z-Wave
Nettverksoppsett, topologi og ruting
Det enkleste oppsettet er en enkelt enhet og en primærkontroller. Flere enheter kan legges til etterhvert som det er behov for dem. Flere fjernkontroller kan også legges til, og de kan være innebygget i nøkkelringer eller veggbrytere, eller de kan være PC-styrte enheter. Et Z-Wave-nettverk kan bestå av opp til 232 enheter, med mulighet for å koble flere nettverk sammen hvis det trengs flere enheter.
En enhet må «legges til» i Z-Wave-nettverket før nettverket kan styre den. Dette skjer ved å trykke på knapper på enheten og på fjernkontrollen i en bestemt rekkefølge, og trenger bare å gjøres én gang. Enhetene kan fjernes fra Z-Wave-nettverket ved en tilsvarende prosess. Kontrolleren lærer signalstyrken mellom enhetene når de registreres i nettverket, og derfor bør enhetene være på sin faste plass når de legges til.
Hochstraße Elbmarsch
Hochstraße Elbmarsch er Tysklands lengste veibro, med en lengde på 4258 meter.
Broen er en del av autobahnen Bundesautobahn 7 gjennom Hamburg. Byggverket har seks kjørebaner, og går over industri- og havneområdet Elbmarsch. Selve broen er 3840 m lang, og har ramper på 418 m. Det planlegges en utvidelse med ett ekstra felt per kjøreretning. Broen ble bygget mellom 1971 og 1974.
Z-Wave
Nettverksoppsett, topologi og ruting
Hvert Z-Wave-nettverk har en nettverks-ID, og hver enhet igjen er identifisert ved en Node-ID. Nettverks-ID er felles identifisering av alle noder som tilhører ett logisk Z-Wave-nettverk. Nettverks-ID har en lengde på 4 byte (32-bits), og blir tildelt hver enhet av primær-kontrolleren når enheten blir lagt til nettverket. Noder med forskjellige nettverks-ID-er kan ikke kommunisere med hverandre. Node-ID er adressen til en enkelt node i nettverket. En node-ID har en lengde på 1 byte (8 biter) og må være unikt i sitt nettverk.
Z-Wave-enheter kan operere i strømsparingsmodus, og dermed redusere strømforbruket. Hvis Z-Wave-enheter skal være i stand til å rute tilfeldige meldinger, kan de ikke være i hvilemodus. Derfor er ikke batteridrevne enheter utformet som repeatere. Mobile enheter, for eksempel fjernkontroller, er også utelukket siden Z-Wave forutsetter at alle enheter i nettverket forblir i sin opprinnelige posisjon.
Sikkerhet
Z-Wave er basert på et egenutviklet design. Selv om det har vært gjort forskning på systemer på hjemautomasjon basert på ZigBee- og X10-protokoller, er forskningen på stakk-lagene i Z-Wave-protokollen i sin begynnelse, ettersom dette forutsetter at det produseres radioenheter og tilhørende programvare som kan fange opp datapakker i disse nettverkene. En sårbarhet ble avdekket i AES-krypterte Z-Wave-dørlåser som kunne utnyttes til å fjernstyre og låse opp dører uten adgang til krypteringsnøkler. På grunn av de endrede nøklene, ville de påfølgende meldingene i nettverket som «døren er åpen» bli ignorert av nettverket. Dette sikkerhetsproblemet skyldtes ikke en svakhet i Z-Wave-protokollen, men en feil i implementeringen.
Maskinvare
Brikkene i Z-Wave-noder er ZW0201, bygget rundt en Intel MCS-51 mikrokontroller med intern klokkefrekvens på 16 MHz. RF-delen av brikken inneholder en GisFSK- sender og -mottaker, hvor frekvensen bestemmes av programvaren. Med en strømforsyning 2,2 - 3,6 volt, bruker den 23 mA i sendemodus.
Jørund smed
Jørund smed (svensk tittel: ) er en svensk-norsk film fra 1948 i regi av Åke Ohberg. Filmens litterære forelegg var romanen Jørund Smed av Jacob Breda Bull (1924). Manuset ble skrevet av Rune Lindström. Filmmusikken var komponert av Gunnar Sønstevold.
Filmen ble spilt inn i Norge og delvis også i Sverige, som en svensk-norsk samproduksjon. Norsk faglitteratur pleier å angi filmen som norsk, mens den fra svensk side oftest regnes som svensk eller en samproduksjon.
Handling
Filmen utspiller seg på slutten av 1800-tallet i den norske villmarken. På gården Storli styrer bonden med jernhånd over hustru, eiendom og de tre voksne barna Ola, Hallstein og Marja. Den svenske smeden Jørund, som har forlatt Sverige uskyldig mistenkt for mord, ankommer gården og forelsker seg i Marja.
Mottagelse
Dit vindarna bär ble mottatt med blandede anmeldelser, da den utkom. Den svenske avisen Arbetaren var utelukkende positiv i sin anmeldelse og berømmet regien, skuespilleriet, fotograferingen og konstaterte: «Det finnes ikke et svakt punkt i denne filmen». En annen svensk avis, Dagens Nyheter, var desto mer kritisk og skrev «Svakheten ligger i konfliktens brist på dramatisk spenning og virkelig spenning». Anmelderen var også kritisk mot George Fants rollepresentasjon, som man anså var for «veik og gutteaktig». Avisen Ny Dag var også kritisk, i særdeleshet mot manusforfatteren Rune Lindström, men også mot filmens innhold som man anså var «uinteressant och gjespende».
Kollern
Kollern (også skrevet Kolleren) er en ås på grensa mellom Jevnaker og Lunner kommuner i Viken fylke. Toppen ligger sør for Mylla, øst for Ølja og Svarttjernshøgda.
Det er storslagen utsikt fra toppen, som ikke er dekket av skog. Toppen kan enkelt bestiges fra flere kanter.
Samiske geografiske navn (Vardø)
Samiske geografiske navn i Vardø (knr 2002) angir stedsnavn i Vardø kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Vardø kommune.
Aristarkh Lentulov
Liv og gjerning
Han bodde i Moskva fra 1909 og var der en av grunnleggerne av en gruppe kunstnere og utstillere av avantgarde-kunst. Gruppen var aktiv frem til den ble oppløst i 1916.
I årene 1910 og 1911 studerte Lentulov ved atelierene Le Fauconnier og La Palette-akademiet i Paris. Under oppholdet ble han kjent med flere franske samtidskunstnere som Albert Gleizes, Jean Metzinger, Fernand Léger og Robert Delaunay. Etter å ha lært seg male-prinsippene til fauvistene og kubistene, utviklet han sin egen unike og fargerike malestil. Senere, etter tilbakekomsten til Russland i 1912, øvde han stor innflytelse på det som skulle bli russisk futurisme og i særlig grad kubofuturisme. Vasilij Kandinskij og Kasimir Malevitsj ble begge påvirket av Lentulov.
Fra tiden før oktoberrevolusjonen var Lentulov involvert i ulike teaterprosjekter, han var scenograf på oppsetninger ved Kamernij-teatret (De lystige koner i Windsor, 1916) og på Aleksandr Skrjabins Prometheus på Bolsjojteateret i 1919.
Lentulov døde i Moskva og er gravlagt på gravlunden Vagankovo.
Kystfolkets kokebok
Kystfolkets kokebok er en norsk kokebok. Boken ble utgitt i tilknytning til den populære romanserien Kystfolket, som ble skrevet av forfatteren Kjellaug Steinslett, og flere av oppskriftene er hentet fra serien. Steinslett skrev også kokeboken. Boken ble utgitt på Bladkompaniet i 1999, og har 111 sider.
Trabant 601
Trabant 601, også kalt Trabant P601 serien var en modell av Trabant som ble produsert av VEB Sachsenring i Zwickau. Trabant 601 var den tredje modellen, og ble produsert lengst, fra 1963 til 1990.
Christoph Stephan
Christoph Stephan (født 12. januar 1986 i Rudolstadt) er en tysk tidligere skiskytter.
Han debuterte i verdenscupen i 2006 i Kontiolax, der han ble nr. 56 på sprinten. Sine første poeng tok han i mars 2007 ved å bli nummer 16 på 20 km i Lahtis. En uke senere, under verdenscuparrangementet i Oslo, ble han nr. 11 på 20 km.
Den første topp 10-plasseringen kom på Stephans fødselsdag i 2008, da han ble nummer 8 på sprinten i Ruhpolding. I begynnelsen av sesongen 2008/09 forbedret han besteresultatet til en 7.-plass i jaktstarten i Östersund.
Karrierens høydepunkt kom 25. januar 2009 på fellesstarten i Antholz, der han gikk til topps i jaktstarten etter et spennende spurtoppgjør der hele åtte løpere var involvert. Han vant knepent foran østerrikeren Dominik Landertinger.
Chitose
Chitose (千歳市, Chitose-shi), er en by på øya og prefekturet Hokkaidō i Japan. Byen grenser til Eniwa i nord og av Tomakomai i sør.
I 2008 hadde byen en anslått befolkning på 92 323 og en befolkningstetthet på 155 personer per km². Det totale arealet er 59 495 km². Byen ble grunnlagt 1. juli 1958.
Klima
Varmeste og kaldeste temperaturer som er målt, er henholdsvis 33,6°C og –30,7°C.
Alphonse Anger
Alphonse Anger (født 20. august 1920, død 1999 ) var en fransk turner.
Han var med på det franske laget som fikk bronse i lagkonkurransen ved VM i 1950. Individuelt fikk han 6.-plass i skranke. Han deltok også under OL i 1936, og som reserve i 1952.
Han deltok i ett OL; i 1948, der det franske laget fikk 4.-plass. Individuelt fikk han delt 20.-plass i svingstang som beste resultat. Sammenlagt kom han på 35.-plass.
På nasjonalt nivå har han to franske mesterskap: i 1942 og 1943.
Er/bør-problemet
Er/bør-problemet er et sentralt spørsmål innen meta-etikk, som problematiserer det at man hevder noe bør være på et vis, ut fra hvordan noe er; man trekker normative slutninger fra deskriptive utsagn. Spørsmålet ble først formulert av David Hume (skotsk filosof og historiker, 1711–1776), som påpekte at mange forfattere nettopp fremstilte hva man bør gjøre ut fra hvordan ting er, og mente at denne slutningen er gal. Er/bør problemet er også kjent som Humes lov og Humes giljotin.
Det omtales av og til også som «den naturalistiske feilslutning», som henspiller på argumenter hvor man trekker etiske slutninger fra fysiske fakta. «Den naturalistiske feilslutning» kommer derimot fra den britiske filosofen G.E. Moore som i Principia Ethica (1903) hevdet at det var en feilslutning hver gang en filosof forsøker å bevise en påstand i etikk med referanse til noe som er godt og begrunner dette med en eller flere naturlige egenskaper (slik som «behagelig», «ønsket», etc.).
Den naturalistiske feilslutning
I Principia Ethica (1903) hevdet Moore at det var en feilslutning hver gang en filosof forsøker å bevise en påstand i etikk med referanse til noe som er godt og begrunner dette med en eller flere naturlige egenskaper (slik som «behagelig», «ønsket», etc.).
Det blandes av og til feilaktig sammen med «er/bør-problemet».
Live at Pompeii
Live at Pompeii er en musikkfilm av Adrian Maben fra 1972. Filmen inneholder det britiske bandet Pink Floyd som spiller seks sanger i ruinene av et tomt, gammelt amfiteater i Pompeii i Italia.
Sangene «Echoes», «A Saucerful of Secrets» og «One of These Days» ble filmet i amfiteateret fra 4. til 7. oktober 1971, mens resten ble filmet i et studio i Paris med blåskjermbilde av Pompeiiframføringen i bakgrunnen. Opptakene fra Paris ble filmet sent i 1971 eller tidlig i 1972, og man kan se forskjellen fra Pompeii ved fraværet av Richard Wright s skjegg. Denne utgaven av filmen ble utgitt i september 1972 og finnes på den mye senere DVD-utgivelsen.
I august 1974 ble det gitt ut en annen versjon av filmen, som kombinerer den originale filmen med innspillinger av The Dark Side of the Moon ved Abbey Road Studios. Disse innspillingene ble faktisk iscenesatt for filmen siden dette albumet var ferdiginnspilt da disse klippene ble filmet i januar 1973, og bandet allerede holdt på med å mikse albumet.
Under «One of These Days» ser man stort sett bare Nick Mason, siden filmene av resten av bandet forsvant. Under denne framføringen kan man se Mason mister en trommestikke, men han holder det gående med én hånd mens han henter en ny trommestikke gjemt ved seg.
Den originale utgivelsen varte i om lag en time og inneholdt bare konsertopptaket. Den andre utgaven hadde klipp fra den tilsynelatende innspillingen av albumet The Dark Side of the Moon, i tillegg til et intervju av bandet. Denne versjonen varte i om lag 80 minutter. En spesialutgave av og med regissøren kom i 2003 på DVD sammen med tilleggsmateriale, og varte i 92 minutter.
Gnathocera royi
Gnathocera royi er en bille som hører til gruppen gullbasser (Cetoniinae) i gruppen skarabider (Scarabaeoidea).
Levevis
Arten er knyttet til gressenger. De voksne billene finnes gjerne på aksene til ulike gress.
Utbredelse
Arten er utbredt i Guinea.
Sironidae
Sironidae er en gruppe av edderkoppdyr som tilhører ordenen vevkjerringer (Opiliones).
Utseende
Sironidae er små (kroppslengde 1-2,5 mm), blinde vevkjerringer med forholdsvis korte bein. På farge er de gule, oransje, røde eller svarte. Ryggplatene på oversiden er sammenvokst til én enkelt plate, men man kan skimte segmentgrensene som grunne tverrfurer. Chelicerene er forholdsvis store og kraftige.
Utbredelse
Familien er utbredt i Sør- og Mellom-Europa, Tyrkia, Japan og Nord-Amerika. Denne familien kan være et av ganske få eksempler på en dyregruppe som har flesteparten av sine arter i Europa. På grunn av sin antatt dårlige spredningsevne er denne familien, sammen med de andre familiene i Cyphophthalmi, regnet som nyttige modellorganismer i studiet av mønstre i biogeografi, ved at de viser sammenhenger mellom landområder langt tilbake i tid.
Systematisk inndeling
thumb|300px| Familiens utbredelse
Sucupira do Norte
Sucupira do Norte er en kommune i delstaten Maranhão i nordøstregionen av Brasil.
Kystfolket
Kystfolket er en underholdningsromanserie av forfatteren Kjellaug Steinslett, og utgitt på Schibstedforlagene i perioden 1996 og fram til idag. I alt rundt 50 bøker er utgitt.
Handlingen i bokserien starter på Helgelandskysten i 1899, i en bygd hvor forskjellen mellom fattig og rik er stor. Husmannsjenta Johanna må ta seg tjeneste på storgården Grønnvika. Her får hun se inn i de rikes verden, og bestemmer seg for å gjøre noe med sitt eget liv.
I tilknytning til serien er også Kystfolkets kokebok blitt utgitt.
Todd Brunson
Todd Alijondro «Darkhorse» Brunson (født 7. august 1969) er en profesjonell pokerspiller og sønn av pokerlegenden Doyle Brunson.
Eshetu Tura
Eshetu Tura (amharisk: አሸቱ ቱራ, født 19. januar 1950) er en etiopisk tidligere friidrettsutøver som vant bronsemedalje på 3000 meter hinder under OL 1980 i Moskva. Han har også vunnet to sølvmedaljer i Afrikamesterskapet i friidrett,  i 1979 på 3000 meter hinder og 1982 på 5000 meter.
Stedskunst
Stedskunst (engelsk: land art, «stedbestemt kunst») er en kunstbevegelse som oppstod i USA i slutten av 1960-årene og begynnelsen av 1970-årene.
Det er en kunstform der naturen spiller en sentral rolle, enten i selve kunsten eller som kulisse.
Mohamed Amsif
Mohamed Amsif (født 7. februar 1989) er en marokkansk fotballspiller som spiller for Fath Union Sport.
Under Sommer-OL 2012 i London deltok han for landet sitt der laget hans ble utslått i gruppespillet.
Ona (andre betydninger)
Ona har flere betydninger:
Potetløp
Potetløp er en idrettslek der to eller flere deltakere løper om kapp med hver sin potet som balanseres i en skje. Den som kommer først i mål uten å ha mistet poteten, vinner løpet.
Potetløp er i Norge særlig kjent som lek og uteaktivitet for barn under fellesfeiringen av grunnlovsdagen 17.mai.
Regler og gjennomføring
Potetløp foregår typisk på en enkel, ofte improvisert bane utendørs. Banestrekningen kan for eksempel være på femti meter mellom markert start og mål. Deltakerne stiller seg langs startstreken og løper når startsignalet blir gitt. Potetene skal bæres i skjeen gjennom hele løpet. Dersom noen mister poteten på bakken, kan reglene variere. Ofte må man plukke opp poteten og fortsette løpet fra der den falt, andre ganger fra startpunktet. Den som holder poteten fast, blir diskvalifisert for juks.
Richard Oswald
Richard Oswald (født 5. november 1880 i Wien i Østerrike, død 11. september 1963) var en østerriksk filmregissør, filmprodusent, og manusforfatter.
Potetløp
Regler og gjennomføring
Potetene bør være ganske like, runde og glatte, skjeen kan være en spiseskje. I stedet for potet kan en bruke andre gjenstander med liknende form, for eksempel egg (kalkegg), kuler, steiner eller erteposer. Eggeløp kalles på engelsk gjerne egg-and-spoon race.
Potetløp er i Norge i stor grad forbundet med utendørsarrangementer i regi av borettslag, skoler, barnehager og organisert aktivitet i nærmiljøet. Potetløp er blant annet vanlig som lek for barna på skolene etter barnetoget under 17.mai-feiringen.
Samiske geografiske navn (Kautokeino)
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Kautokeino kommune.
Jimmy Birklin
Jimmy Birklin (født 12. januar 1970) er en tidligere svensk orienteringsløper som representerte den svenske orienteringsklubben Malungs OK Skogsmårdarna og det svenske landslaget. Birklin er verdensmester i orientering.
Karriere
Birklin ble verdensmester i orientering under VM i orientering 2001 da han gikk til topps i den aller første sprinten som ble arrangert i VM-sammenheng. Gullet han vant i Tammerfors i 2001 ble hans eneste individuelle mesterskapsmedalje. Han fikk også med seg to bronsemedaljer fra VM-stafettene i 1995 og 1999.
Birklin har etter endt karriere blant annet vært generalsekretær for O-Ringen i Sälen 2008 og 2016 og er nå sjef for Svenska Skidspelen i Falun.
Fri Oslo og Viken
Fri Oslo og Viken (frem til 2016: LLH Oslo og Akershus, og fra 2016 til 2020: Fri Oslo og Akershus) er foreningen Fris fylkeslag i Oslo og Viken. Laget jobber for at alle som «bryter med samfunnets normer for kjønn og seksualitet – lesbiske, homofile, bifile, trans-, inter- og queerpersoners liv – i Oslo og Viken skal kunne leves best mulig». Fri Oslo og Viken er det største fylkeslaget til Fri, med om lag 1000 medlemmer. Fri Oslo og Viken driver en rekke aktiviteter, der den årlige Oslo Pride er det største enkeltarrangementet.
Ski-VM 1954
Ski-VM 1954  ble arrangert 13. – 21. februar 1954 i Falun i Sverige. Dette var det første VM på ski der det ble arrangert offisielle øvelser for kvinner.
Fri Oslo og Viken
Fri Oslo og Viken holder til Mariboes gate 13 i Oslo sentrum, og har et mangfold av aktivitetsgrupper innen kultur, sport, familie og politikk. Styret har ni medlemmer og Nils-Erik Aasen Flatø er leder for fylkeslaget.
Røyse skole
Røyse skole er en barneskole som ligger på Røyse i Hole kommune, Viken. Skolebygningen ble innviet 6. november 1959, etter at kommunestyret i 1955 vedtok å slå sammen tidligere Stadum og Hundstad skolekretser til en krets. I dag har skolen ca. 145 elever fordelt på sju klasseterinn.
Fri Oslo og Viken
Aktivitetsgrupper
Fri Oslo og Viken driver en rekke prosjekter, foreninger og klubber. Blant annet driver laget et skoleprosjekt sammen med Skeiv Ungdom, og arrangerer temamøter og bidrar til debatt og diskusjon om hvordan levekårene og livssituasjonen til lesbiske, homofile, bifile og transpersoner i Oslo og Viken kan forbedres. Laget er også arrangør av Pride House, som har blitt arrangert siden 2012. Pride House er en konferansehelg som innleder Oslo Pride. Den arrangeres på Litteraturhuset.
Røyse skole
I 1955 vedtok Hole skolestyre og kommunestyre at Stadum og Hundstad skolekretser skulle slås sammen. Den nye skolen ble innviet 6. november 1959. Skolen ble oppført på tomten til Hole ungdomsforening, rett ved siden av grendehuset Røysehall. Opprinnelig var skolen på ca. 1 800 m² gulvflate,og kostet noe over en million kroner, men den manglet egnede rom for kroppsøving. Ved vedtak i skolestyret i 1978 ble det besluttet å bygge til en egen gymnastikksal. Denne, en ny svømmehall og diverse andre nødvendige utbedringer sto ferdig til den 26. oktober 1982. Nye krav til de ansattes arbeidsmiljø og en del bygningsskader på eksisterende bygg førte til betydelige ombyggings-og reparasjonsarbeider. Totalt kostet arbeidene 6,6 millioner kroner.
Ski-VM 1954
18 kilometer langrenn gikk ut av programmet og nye øvelser var 15 km og 30 km langrenn, samt 10 km og 3 x 5 km stafett langrenn for kvinner. Hver nasjon kunne stille med maksimalt åtte deltakere i de individuelle øvelsene.
Fri Oslo og Viken
Aktivitetsgrupper
Laget har en rekke aktivitetsgrupper, som Lesber i dagslys, Musikkselskapet Fri Utblåsing, Den Norske Homofonien av 1990, Late Bloomer Ladies og Seniornettverket.
Røyse skole
Nok en utvidelse kom i 1997, da skolen fikk et tilbygg på to nye klasserom og musikkrom.
Ski-VM 1954
Langrennsøvelsene ble avviklet på Lugnet, mens hopprennet i kombinert og spesielt hopprenn ble avviklet i Källviksbacken.
Røyse skole
I 1998 ble et av klasserommene innredet og tatt i bruk til datarom, og mediateket/biblioteket ble rustet opp. Skolen ble kraftig renovert innvendig i 2005. .
Fri Oslo og Viken
Priser
Fri Oslo og Viken deler hvert år ut prisene Homofrydprisen og Årets æreshomo under Oslo Pride. Homofrydprisen og æresprisen er de to mest høythengende hedersprisene i den norske homobevegelsen.
Ski-VM 1954
Det ble konkurrert i 8 øvelser, av disse var to lagkonkurranser. Norge vant seks medaljer og Finland vant fem av totalt 24 medaljer. Veikko Hakulinen fra Finland ble mestvinnende utøver med to gull og to sølvmedaljer. For kvinner var Ljubov Kozyreva best med to gull av to mulige.
Røyse skole
Uteområdet ble utvidet i 2007 – 2008. Elevene har adgangskort for å besøke de forskjellige rommene på skolen. De må jobbe i basen hvis de bråker.
Fri Oslo og Viken
Homofrydprisen
Homofrydprisen skal gå til en eller flere personer, bedrifter eller organisasjoner som i løpet av det siste året har utmerket seg på en positiv måte i kampen for homofile, lesbiske, bifile og transpersoner.
Røyse skole
IT i skolen
Røyse skole bruker en del data/IT på skolen til pedagogiske oppgaver, både hos elever og hos lærere. Hjemmesidene til skolen bruker CustomPublish.
Fri Oslo og Viken
Årets æreshomo
Årets æreshomo (eller Æresprisen) skal gå til en person eller flere som på en utmerket måte har gjort en særskilt innsats for homofiles stilling i det norske samfunn.
Paolo Caldarella
Paolo Caldarella (født 20. september 1964 i Siracusa, død 27. september 1993 i Siracusa) var en italiensk vannpolospiller som deltok i de olympiske leker 1988 i Seoul og 1992 i Barcelona.
Caldarella ble olympisk mester i vannpolo under OL-19992 i Barcelona. Han var med på det italienske laget som vant vannpoloturneringen foran Spania og USA. Italia vant semifinalen over SUS med 9-8, og finalen mot Spania endte også 9-8 etter tre ekstra perioder. Caldarella spilte sju kamper og scoret seks mål i OL-turneringen.
Ragnvald Roscher Nielsen
Felttoget i Norge i 1940
Fra den 9. april fulgte han med Generalstaben gjennom Sør-Norge og fram til Tromsø. På Rena deltok han i det første møtet mellom Hærens overkommando og representanter fra Storting og regjering etter det tyske angrepet. Den 10. juni 1940 undertegnet han Kapitulasjonsavtalen i Trondheim.
Döbelns park
Döbelns park er den eldste parken i Umeå og har i lang tid vært en kulturpark med musikkframføringer og teater.
I 1865 ble en park anlagt på en del av tomten til länsresidenset etter et riksdagsvedtak om at grunnen skulle overføres til byen. Den ble anlagt som en engelsk park med slingrende gangveier, berceauer, og uteplasser. Monumentet i støpejern av en ukjent kunstner til minne om general Georg Carl von Döbeln ble innviet i 1867. Parken ble først kalt Stadsträdgården, men ble omdøpt etter at monumentet ble reist. Store deler av parken ble skadet i bybrannen i 1888 og mange trær ble ødelagt av flammene.
I 1920 ble en stor scene bygd midt i parken for å gi fast plass for kulturarrangemnter. Scenen er åttekantet med et hvelvet kobbertak med en gyllen lyre som utsmykning.
Parken ligger mellom länsresidenset, Östra Kyrkogatan, Storgatan og Östra Strandgatan.
Kamysjlov
Kamysjlov (russisk: Камы́шлов) er en by i Sverdlovsk oblast i Russland. Byen ligger ved venstre bredd av elva Pysjma (i Obs nedslagsfelt), rundt 130 km øst for Jekaterinburg. Innbyggertall: 28 914 (folketelling 2002), 33 462 (folketelling 1989).
Byen ble grunnlagt i 1668 som Kamysjevskij ostrog. Fra 1687 ble den kalt Kamysjlovskaja sloboda. Bystatus ble innvilget i 1781.
Sucupira do Riachão
Sucupira do Riachão er en kommune i delstaten Maranhão i nordøstregionen av Brasil.
Bitter Sweet Symphony
«Bitter Sweet Symphony» er en sang laget av den engelske rockegruppa The Verve, og ble utgitt i juni 1997 som den første singelen fra albumet Urban Hymns. Singelen lå 11 uker på VG-lista med niendeplass som høyeste rangering. I Storbritannia var singelen på andreplass på det høyeste.
«Bitter Sweet Symphony» har en sample av Andrew Loog Oldhams orkestercover av Rolling Stones' sang «The Last Time», som igjen er basert på The Staple Singers' «This May be the Last Time». Plateselskapet til The Verve hadde laget en avtale med Oldham, men ikke med Rolling Stones. Rolling Stones' manager Allen Klein, som eide rettighetene til sangen, saksøkte bandet. Saken ble avgjort uten at retten var involvert, og endte med at Mick Jagger og Keith Richards ble lagt til som tekstforfattere, samt at de mottok all royalty fra sangen. I april 2019 ga Jagger og Richards sangrettighetene tilbake til The Verve.
Både Rolling Stone og NME kåret sangen til årets sang for 1997.
Kjevle
Kjevle er et kjøkkenredskap som brukes ved baking.
I sin enkleste form er det en massiv sylinder eller valse av tre. Det er vanligere at det er lagt gjennom en aksling på langs, med håndtak i begge sider. Sylinderen kan dermed rulles over en deig slik at deigen gradvis blir flatere og tynnere. Kjevler fås også i stein, glass og plastmaterialer. Spesialkjevler som avsetter rille- eller rutemønstre brukes til spesialproduksjon. Både sylindertykkelse (8-10 cm.) og avstand mellom håndtakene (ca. 30 cm.) kan variere noe, men grunnformen er slik den er etter generasjoners erfaringer.
Bakstekjerringa måtte være ekstra flink med kjevlet som ble brukt til å lage lefser og flatbrød med. I dagens automatiserte flatbrødproduksjon er kjevlet blitt til store valser som gjør den samme jobben mye fortere.
I tegneserier fremstilles kjevler som våpen, der de brukes av koner til å straffe late ektemenn. Eksempler på dette finner man blant annet i Fiinbeck og Fia.
Ørken
Ørken er landområder som over tid har svært lite nedbør, og som derfor har veldig tørt klima samt begrenset grunnlag for plantevekst og dyreliv. Verdens største varme ørkener er Sahara, Gobi og Kalahari, avhengig av hva som defineres som «ørken». Verdens største kalde ørken er Antarktika. Dersom man benytter definisjonen som kun er avhengig av nedbørsmengde vil også polene defineres som ørkenområder, og disse dekker begge et større område enn Sahara.
Ørkenklima
Ørkener kan defineres som områder som mottar en årlig nedbør på mindre enn 250 mm, eller som områder hvor mer vann fordamper enn det som faller som nedbør. I Köppens klimaklassifiseringssystem er ørkener klassifisert som BWh (varm ørken) eller BWk (temperert ørken). I Thornthwaites klimaklassifiseringssystem blir ørkener klassifisert som tørre megatermiske klimaer.
Ørkentyper
De fleste ørkenene ligger rundt vendesirklene, der høytrykkene dominerer. Man skiller mellom kalde og varme ørkener. De kalde finnes i de indre kontinentene i tempererte strøk. Varme ørkener finner vi i tropiske og subtropiske strøk. Det finnes flere ørkenkategorier; steinørken, sandørken, klippeørken og grusørken. I tillegg finnes det også saltørkener, der hvor fordampningen er så stor at overflaten dekkes av salt. Det at noen ørkener vokser, eller utvider seg, er mange steder blitt et stort problem ettersom jorden da ikke lenger er dyrkbar og husdyrene ikke har beite. For å motarbeide dette graver man blant annet vannkanaler og planter trær.
Ørkenspredning er trolig forårsaket av klimatiske og menneskelige påvirkninger. Folk som stadig flytter rundt i ørkenene for å la kyrne få beite, kalles nomader.
Geografi
Ørken dekker opp til én tredjedel av jordens landoverflate. De har vanligvis store temperatursvingninger basert på tid på døgnet og året, med høye dagtidstemperaturer (på sommeren opp til 45 ℃), og lave nattestidstemperaturer (på vinteren ned til −10 ℃) på grunn av ekstremt lav luftfuktighet. Vann fanger infrarød stråling fra både sola og bakken, og tørr ørkenluft er ute av stand til å blokkere sollys i løpet av dagen eller holde på varmen i løpet av natten. Derfor når det meste av solas hete bakken om dagen. Så fort sola går ned, kjøles ørkenen ved å stråle varmen ut i rommet. Urbane områder i ørkener mangler store (mer enn 15 °C) daglige temperatursvingninger, delvis på grunn av urban varmeøy-effekten. Steinete terreng er typisk og gir ikke så mye jordsmonn og vegetasjon.
Geologi
I jordhistorien finnes flere perioder med varmt og tørt klima. Spesielt fra triastiden er bergartene rødlige til rødbrune på grunn av ørkenklimaet på den tiden.
Flora
Ørkener har et rykte på seg for å være tilnærmet uten liv, men i virkeligheten har ørkener ofte høyt biologisk mangfold. Ørkenplanter kan deles i to grupper: de som er avhengige av at det av og til forekommer regnskyll og de som er knyttet til grunnvannet. Mange av regnplantene er meget kortlevde. De spirer etter regnet, vokser opp, blomstrer, setter frø og visner, alt i løpet av få uker. Etter dette kan frøene kanskje ligge i flere år før det neste regnet inntreffer. Andre urter har underjordiske organer som etter regn skyter blader og blomster opp og som etter frømodningen visner. Mange busker har kun blader få uker etter regn, men står ellers bladløse. Flere planter er knyttet til grunnvannet, idet røttene i den løse jorda kan nå ned til vannførende lag. Andre igjen kjennetegnes av meget lange røtter som kan absorbere vann fra større områder.
Blant ørkenens plantevekster er kaktus nok den best kjente. En kaktus tar opp CO2 gjennom spalteåpningene om natten og holder disse lukket om dagen. Det reduserer væskebehovet drastisk, og gjør det mulig for kaktus å vokse i ørkenområder. Det finners også andre planter som er tilpasset et liv i områder med lite vanntilførsel. Disse er på forskjellig måte også beskyttet mot fordampning. Typiske trekk er små blader, sterk behåring, voksovertrekk, tykk overhud og andre beskyttelsesmidler. Særlig på i de salteste områdene er saftplanter hyppige. Kalde ørkener har gress og busker som dominerende vegetasjon. Gress i ørkenområder kan rulle inn bladene sine.
Fauna
Dyrelivet i ørkenområder er ofte knyttet opp mot planteforekomstene. Der det finnes forhold for planter er det også muligheter for dyr å overleve. Gjennom evolusjon har flere arter funnet måter å leve i de ugjestmilde områdene. Typiske trekk for dyr i ørkenområder er kamuflasjefargen, de er ofte gule, brune eller svarte, men en del arter mangler pigment helt. Et annet trekk er at de ofte er nattdyr for å kontrollere kroppstemperaturen og begrense behovet for vann.
Dyrene i ørken har likhetstegn med sine artsfrender i kjøligere eller fuktigere regioner, men ofte med spesielle tilpasninger. Typisk er ørkendyrene mindre, men har større ekstremiteter, for eksempel store ører, vinger og snuter, noe som gir større varmeavgivelse til omgivelsene. Pels, skinn og fjær er gjerne lysere slik at sollys reflekteres. I tillegg har de ofte fysiologiske tilpasninger, som at noen dyr går i dvale om sommeren. Fugler i ørken kan fly til elver og innsjøer, dermed har de ikke spesielle tilpasninger for et liv i ørkenen.